It-tnedija ta' l-Air Malta fis-Snin 70 - storja ta' suċċess sa ftit żmien ilu Kull Malti li jista' jissejjaħ bħala tali żgur jiddispajċih jisma' li l-linja nazzjonali ta' l-ajru, l-Air Malta, tinsab f'qagħda mwegħra ħafna. Ma hemmx għalfejn nispjegaw kemm hija strateġikament importanti għal pajjiżna, imma żgur li niftakru li l-Air Malta waslet fhiex waslet tort tal-politikanti tagħna li ħalbu kemm felħu, kemm fis-7 snin ta' ġid fis-Snin 7o, 80 u l-bidu tas-Snin 90, u kemm fis-7 snin ta' għaks, li kienu l-aħħar snin. Din l-imġieba tal-mistħija se nitkellmu dwarha iktar 'il quddiem. Għalissa se noffru biss ftit videos li jixhdu l-istorja ta' l-Air Malta u xi tfisser din għalina l-Maltin: L-Air Malta baqgħet sa l-aħħar ittir minn u lejn Tripli wara li faqqa' l-inkwiet fi Frar li għadda, ħafna wara li l-Alitaljiet u l-Lufthansijiet dabbru rashom ma' l-ewwel sinjal ta' inkwiet!
L-Air Malta – teżor nazzjonali li serquh il-politikanti tagħna!